Thomas Ambrose Tschoepe

**Thomas Ambrose Tschoepe** (født 17. desember 1915 i Pilot Point i Texas i USA; død 24. januar 2009 i Dallas i Texas) var katolsk biskop av Dallas.
## Liv og virke
### Prest
Thomas Ambrose Tschoepe studerte katolsk teologi og filosofi ved Pontifical College Josephinum i Columbus i Ohio. Den 30. mai 1943 ble han presteviet i Worthington i Ohio.

Han var sogneprest i Sherman, Fort Worth og Dallas; senere ble han kansellist og generalvikar for bispedømmet Dallas. 

### Biskop
Pave Paul VI utnevnte ham den 12. januar 1966 til biskop av San Angelo i Texas. Han ble bispeviet av biskopen av Dallas, Thomas Kiely Gorman, den 9. mars samme år; medkonsekrerende var Leo Aloysius Pursley, biskop av Fort Wayne, og Lawrence Michael De Falco, biskop av Amarillo.

Den 27. august 1969 ble han utnevnt av samme pave til biskop av Dallas. Han ble innført i embedet den 29. oktober samme år. I hans embedstid der ble bispedømmet Tyler opprettet i 1987, og da ble 21 *counties* overført til dette fra bispedømmet Dallas. Da biskop Tschoepe overvar en presentasjon på Holy Trinity Seminary av Paul Shanley, som talte om positive effekter av seksuelle relasjoner mellom voksne menn og tenåringer, kom det ingen reaksjoner fra biskopens side.

Pave Johannes Paul II innvilget hans avskjedssøknad den 14. juli 1990, på 100-årsdagen for pave Leo XIIIs opprettelse av bispedsømmet Dallas. Hans etterfølger ble biskop Charles Victor Grahmann.  Biskop Tschoepe gjorde derpå en tid tjeneste i *St. Joseph's* i Waxahachie i Texas. Senere kom han på *St. Joseph Retirement Center*.

**''Gross negligence''-dom**: I 1997 fant en jury Dallas bispedømme ansvarlig for ikke å ha inngrepet adekvat mot presten Rudy Kos, som hadde begått seksuelle overgrep mot mindreårige, og tilkjente hans 11 mannlige ofre og deres familier nesten 120 millioner dollar i erstatning. Bispedømmet anket beløpet men ikke kjennelsen. Ofrene og deres familier bestemte seg for å akseptere $23,4 millioner ettersom de innså at bispedømmet ikke kunne makte å betale mer.   Rettssaken ga også Tschoepe et knusende ansvar, da det ble avdekket at Tschoepe og hans høyre hånd, msgr. Robert Rehkemper, i lang tid hadde hatt tilstrekkelig kunnskap om Kos' virksomhet, men hadde gjort lite eller ingenting for å stoppe den pedofile presten. 

Biskop Tschoepe døde 93 år gammel i 2009.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Erkebiskop Edward Joseph Hanna (1860-1944) *1912
* Biskop John Joseph Cantwell (1874-1947) *1917
* Biskop Thomas Kiely Gorman (1892-1980) *1931
* Biskop *Thomas Ambrose Tschoepe* (1915–2009) *1966

## Referanser